标题：华学澜
简介人物
华学澜（1860—1906）字瑞安，天津人。清光绪十一年（1885）举人。次年会试中进士，改庶吉士，散馆，授编修。1902年充贵州乡试副考官。次年，充会试同考官，不久又易进士馆教务提调。精研算学。三十二年被荐升为翰林撰文，因病发，未得任事而故去。所著有《庚子日记》、《辛丑日记》和《瑞安算书》等。
《辛丑日记》介绍
起记自是年（1901年）正月元旦日，止于十二月初十日。一九○一年(光绪二十七年、辛丑) 夏，正值八国联军入侵，义和团运动和清政府和帝国主义列强在京签订丧权辱国的"辛丑各国和约"十二款。辛丑年又是义和拳事件的又一年，道上半年西宫还在西安行在，北京的政府虽渐渐恢复，各地基本由联军的司令官主持一切。此日记对当时各地义和团运动，八国联军入侵等一些情景都有详细记录，是不可多得史料，其主要时间分配如下：
正月初一日至二月初十日在天津家居生活；   二月十一日至五月十四日在京官生活；五月十五日至七月二十八日，由北京出发，乘火车至保定，后换轿 五月十九日至正定， 再乘轿至江陵（三十四日），乘舟至武（七），再乘轿至贵阳（二一十九日）；七月二十九日至九月二十一日在贵阳主持乡试事；  九月二十二日至十二月初十日，由贵阳出发，轿行至施秉，（八日）舟行至常德，（二十五日），轿行至保定（四十五日）。
其中在其赴贵州充贵州乡试副考官时，前去和回京均经正定县，在《辛丑日记》中对正定的街道、城门、大佛寺、阳和楼及城外一些所见所闻进行了描述，具有很高史料价值。可与1908年日本历史学家桑原骘藏对正定考察、梁思成先生的《正定调查记略》及1935年刘敦桢对正定古建筑调查描述进行对照 。一、赴任贵州乡试副考官经正定县情景辛丑年（1901年）农历五月十九日。寅正起。行四十五里，辰正至正定县属之伏城驿，尖于伏号账房。路遇法人三，运铁轨车甚多。尖毕又行四十五里至正定府城。余之舆夫疲弱，行不能相及。筱苏前辈屡停舆道左以待。伏城驿马不足用，仆从皆乘蓬车。乘马者，前站外只一人随轿而已。府城周四十里，只四门 。（太守江名槐序，大令戴名作楫均差帖迎于门外）入自北门，门凡三重。瓮城内有石刻古常山郡字，一新一旧。又有石题南粤王赵佗故里字。迤逦向东南行，街市荒凉，人家寥落。行馆在东门内大佛寺。（寺西北有塔一）抵寺才过午正。寺僧号意定（本地人年三十许，俗姓王，自京师法源寺来住持于是）来见，颇能谈。所居室即其方丈。北屋五楹，精洁异常，枕倚什物皆良。木前覆芦棚，凉爽宜人，额曰尘飞不到，信然。东西厢房各五楹，仆从居之。视望都宿站之上房，且胜十倍。僧言寺建於隋，本名龙藏，后改龙兴，又改隆兴。大佛寺者，俗名也。小憩时许。僧来导游各殿。第一层为天王殿。进而为大觉六师殿，俗名七佛殿，以殿供三世佛及四菩萨也。又进而为摩尼殿。皆极高大。又进为戒台，台上供有两面铜佛。又进为韦驮殿，甚狭。再进则大佛殿矣，殿前广五楹，中广七楹，凡三层，共高十三丈五尺。（名日佛香阁上有额曰：调御丈夫，不知何解！）。佛铜质；高七丈三尺，立而合掌。左壁塑九华峨眉二山，右壁塑五台落伽二山（后壁塑千佛像）。殿之左右各有楼五楹。左为御书楼，右为集庆阁。其配殿左为慈氏阁，中有佛高三丈，独木所雕，右为转轮殿，中有六面殿阁一，上下有轮有关，捩推之则转。院有碑亭，亭右为康熙年重修御制碑文。右为乾隆年重修御制碑文。其余碑尚多，最著者为隋龙兴寺碑，世多拓本。次则宋端拱二年碑。次则赵承旨碑。更有宋碑一，不记年号，似被人磨去者。慈氏阁内有元碑一，上有蒙古文。东偏小院又有碑亭，系高宗纯皇帝礼大佛所题长句，碑阳碑阴各一首，韵同。寺东有关帝殿，另有大门。题曰关帝庙，实在寺中，不临街也。再东则为方丈、为客堂、为司房、为厨、为厕、为僧徒读书室。馀屋甚多，不能悉数，亦未皆到也。七佛殿，大佛殿碣皆残破不堪，像多露坐，蓬蒿满屋。闻大佛殿后尚有殿一层，以残破太甚，未往观。寺西与洋教堂临。去年拳舞倡乱，僧曾保护教士。及联军入境，教士又保护寺僧，故寺未经大创，然已为甘军蹂躏许多矣。向来轺车戾止，另有行馆。自陈大守（庆滋）爱其地幽洁，假用之，遂为例。自新乐至此，号称九十里，其里甚小，实不过六十馀里，昨与筱苏前辈言，明日驻轺甚早，何以消遣，能游大佛寺乎。不谓竟假馆焉，亦奇遇也。大令戴冠英为濂溪大前辈公子，安徽人，以乡谊遣人持纸墨来请筱苏前辈书楹联。筱苏前辈以受凉不快，方服药，笔兴不佳辞。余怂恿之，为书四联持去。晚饭在廊下早眠。夜闻梵音。
辛丑年（1901年）农历五月二十日。丑正起。县中派兵八名来送行。出南门。筱苏前辈轿跌一次。十里渡滹沱河，水甚浅。渡毕天已明。遣兵队回。又十里至二十里铺。舆夫早食，余在轿中食点心。天阴有风，微雨数点，凉爽之至。又二十里至水河铺，舆夫又歇。又二十里至栾城县，已经巳初三刻矣。二、从贵州乡试回回京过正定情景（1901年农历腊月）初七日。（在栾城县），卯正二刻起，此处不供小食，据云：大令并不吝啬，偕司帐者为之也。辰初二刻行。出门先拜大令，未见。至北门外，人烟阗溢，百物杂陈；约是趁墟之期，不然，不能如此尘集也。十里过十里铺。又十里经一小村，至冶河镇。又数里至分界处，一坊一石，相距甚远；与赵州同。逾界为获鹿县境，其更铺书曰北至正定县三十五里。行过获鹿四铺，始至真定县界，其更铺则书北至县城三十里。此六十里分云有八十里；盖获鹿县城，不当驿站，因将其境中道路亦除去不算也。舆夫则谓足有七十五里，伊等换班，皆有定则；言当不诬。午初二刻抵正定之二十里铺；投万泰饭店，食饼饵肉谊醢。午正复行。十里至滹沱河，河水浅涸而冰，中露一洲，由南北岸至洲，各筑圯桥，桥有棚，栏有柱，柱相去寻丈不一，南桥四十四柱，北桥二十九柱，加以洲，约计河广近百丈焉。过河又十里，至正定府南门外，见有缨冠持柬而立者，方谓有人来迎，乃张顺略与数语，竟趋而过之；始知别有所伺，非为余也。及舆至其处，则有房一区若庙者，灯彩悬焉。入南门；门外有阁；缭以短垣，与城毗连。行过朝阳楼，楼在庙後。庙之基址甚高，直抵楼下而正居中。楼七楹，与街等广，于庙之左右各有一门以通往来。过楼折而西又北，至街西之逆旅宿焉。问差纪何不宿龙藏寺，则曰；湖北学政彭本日亦到，其人较多，居之。太守仍江君槐序？大令则张君祖咏，均以刺来，报如之。闻戴令则以避回銮差，请代而去，亦巧矣。壁诗甚夥。同治癸亥年者尚存。然慢漶不可卒读。后壁七律四章可取，录之。诗曰：
都门一片战云青，金谷钢驼不忍听，
五道将军争出入，万家儿女太飘零，
钱飞蚨影虚中禁，车掩銮声出内庭，
莫更居庸回首望，海风吹满凤城腥。
保阳西下拥联军，恩怨由来到此分，
未必无才虚将帅，可怜薄命是钗裙，
百年冠履随流水，一颗头颅报圣君，
最是薇垣明月满；一轮永夜照孤坟。
风声鹤唳日相惊，畿辅东西数十城，
白日无端沈碧血；黄金终不误苍生，
化凫飞去多仙宰，策马归来有败兵，
写尽旅愁流尽泪，常山笳鼓断肠声。
嗟余二十二年中，湖海浮沈事不同，
客里愁将双鬓白，天涯人倚一灯红，
地经燕赵怀应壮，月冷邯郸梦亦空；
洗却思亲无限泪。铜琶铁板大江东。
后书云：余，皖桐人也，去岁拳匪肇衅，开罪友邦。各国联军深入，避居汴省；今春大局粗定，买车入都，遄行至此，传闻德法之兵刻又西进保阳，道路梗绝不通，进退维谷，五内如焚，夜不成寐；因忆去年景况，率成四律，聊自遣怀，更冀我梓里同人见之。知余转徙流离之苦也；龙眠后学并志。从县署借来京报阅之，起首先书值日各衙门如旧，一年有半所未见者也，不觉欣然起舞。晚饭稻饭臭恶不可食，若一指摘，仆辈将借以为词，殆又甚焉，因强忍下咽，尽一盘而止！诸仆亦遂终食无异言，午前天薄阴。已而畅睛暖甚。陈仆患感冒，呻吟撤夜。
（1901年农历腊月）初八日。卯正起。小食以腊八粥进。客子光阴。都忘节序。对之不胜日月其除之感。辰初行。出北门。同行车辆甚多，皆不知为谁何。四十五里，巳正一刻至伏城驿（正定属），尖于万源客店。店主人李姓；堂悬额曰：仗义可风？夙？，有注语，盖辛卯年有贾人于此店病故，李为之殡，而封识其银货，丝毫不苟，贾人戚友制此以报者也。饭罢，午初二刻复行。十五里渡河，河有圯桥。又三十里至新乐县。[1]